open-index/open-wikipedia-markdown huggingface dataset:
బి. సంజీవరావు

**బేగరి సంజీవరావు** తెలంగాణ రాష్ట్రంకు చెందిన రాజకీయ నాయకుడు, మాజీ శాసనసభ్యుడు. 2014లో వికారాబాదు శాసనసభ నియోజకవర్గం ఎమ్మెల్యేగా ప్రాతినిధ్యం వహించాడు.

## జననం
సంజీవరావు మే 9న దేవదాస్, కమలమ్మ దంపతులకు వికారాబాదు జిల్లా, నవాబ్‌పేట్‌ మండలం, గేట్‌వనంపల్లి గ్రామంలో జన్మించాడు. బీఎస్సీ అగ్రికల్చర్‌ చదివాడు.

## ఉద్యోగం - కుటుంబం
గ్రూప్‌–2 ఉద్యోగం సాధించి ఏఓగా పనిచేశాడు. సంజీవరావుకు మధురవేణితో వివాహం జరిగింది. వీరికి ముగ్గురు కుమార్తెలు (లావణ్య, సుష్మా ప్రియాంక, ప్రియదర్శిని).

## రాజకీయ ప్రస్థానం
రాజకీయాలపై ఆసక్తితో ఉన్న సంజీవరావు తన ప్రభుత్వ ఉద్యోగానికి రాజీనామా చేసి 1994లో స్వతంత్ర అభ్యర్థిగా వికారాబాద్‌ అసెంబ్లీ స్థానానికి పోటీచేసి తెలుగుదేశం పార్టీ అభ్యర్థి ఏ. చంద్రశేఖర్ చేతిలో ఓడిపోయాడు.

1995లో జరిగిన వికారాబాదు పురపాలక సంఘం ఎన్నికల్లో స్వతంత్ర అభ్యర్థిగా పోటీచేసి 3,700 మెజార్టీతో గెలిచి వికారాబాదు పురపాలక సంఘ అధ్యక్షుని బాధ్యతలు స్వీకరించాడు. 2006లో జరిగిన స్థానిక సంస్థల ఎన్నికల్లో తెదేపా తరపున ధారూర్ జడ్పీటీసీగా పోటీచేసి గెలుపొందాడు. 2008లో జరిగిన ఉప ఎన్నికలో టీడిపి నుండి పోటిచేసి కాంగ్రెస్ అభ్యర్థి గడ్డం ప్రసాద్ కుమార్ చేతిలో ఓడిపోయాడు. తెలుగుదేశం పార్టీ, వైఎస్సార్ కాంగ్రెస్ పార్టీలలో కొంతకాలం పనిచేశాడు. 2014లో ఎన్నికల సమయంలో తెలంగాణ రాష్ట్ర సమితి పార్టీలో చేరి వికారాబాదు శాసనసభ నియోజకవర్గం నుంచి పోటీచేసి కాంగ్రెస్ పార్టీ అభ్యర్థి గడ్డం ప్రసాద్ కుమార్ పై 10124 ఓట్ల తేడాతో గెలుపొందాడు. ఆ తరువాత సంజీవరావు అనారోగ్యానికి గురవడంతో 2018లో టికెట్‌ రాకపోవడంతో ప్రత్యక్ష రాజకీయాలకు దూరంగా ఉన్నాడు.

1999, 2004 ఎన్నికల్లో సంజీవరావు భార్య మధురవేణి పోటీచేసి రెండుసార్లు ఏ. చంద్రశేఖర్ చేతిలో స్వల్ప తేడాతో ఓడిపోయింది.

## మరణం
మూత్రపిండాల వ్యాధితో బాధపడుతున్న సంజీవరావు కొద్దిరోజుల క్రితం డయాలసిస్‌ చేయించుకున్నాడు. 2020, ఫిబ్రవరి 24 సోమవారం రాత్రి అస్వస్థతకు గురైన సంజీవరావును నిమ్స్ ఆసుపత్రిలో చేర్చారు. 2020, ఫిబ్రవరి 25 మంగళవారం ఉదయం గుండెపోటుతో మరణించాడు.

## మూలాలు

వర్గం:వికారాబాదు జిల్లా రాజకీయ నాయకులు
వర్గం:వికారాబాదు జిల్లా వ్యక్తులు
వర్గం:తెలుగుదేశం పార్టీ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:2020 మరణాలు
వర్గం:తెలంగాణ శాసన సభ్యులు (2014)
మద్వీరాంజనేయ సమేత కోదండరామస్వామి దేవాలయం

**మద్వీరాంజనేయ సమేత కోదండరామస్వామి దేవాలయం** గుంటూరు జిల్లా, సీతానగరం గ్రామంలో ఈ దేవాలయం ఉంది.

## ఆలయ చరిత్ర
పూర్వం ప్రకాశం జిల్లాకి చెందిన అంకమ్మ శ్రేష్టివారి తల్లి కుటుంబం గడవక విజయవాడకు
వచ్చి ఒక షావుకారు ఇంట్లో వంట చేయడానికి వచ్చారు.కొడుకుని తల్లి గుగ్గుళ్ళు
అమ్ముకురమ్మని చెప్పగా విజయవాడ నుంచి రైల్వేబ్రిడ్జి ద్వారా బయలుదేరి అలసి
సీతానగరం వైపు వచ్చి ఒక చెట్టుక్రింద నిద్రపోయాడు. తనని ఎవరో పిలిచినట్లుగా అనిపించి లేచి చూస్తే శ్రీమద్వీరాంజనేయ స్వామి
వారు దర్శనమిచ్చి భక్తులు వచ్చుటకై ముళ్ళపొదలు తొలగించాల్సిందిగా ఆదేశించారు.
అప్పట్లో ఆ ప్రాంతమంతా అడవిలా ఉండేది శ్రేష్ఠి విజయవాడ వెళ్ళి స్వామి దర్శన
విధానం, గురించి తల్లికి, షావుకారుకి చెప్పాడు.
వీరాంజనేయస్వామి విగ్రహం దేదీప్యమానంగా ఉండటం తెలుసుకుని షావుకారు ముళ్ళపొదలు తొలగించి మార్గాన్ని ఏర్పాటు చేశారు.1911 సంవత్సరంలోనే దేవాలయాన్ని నిర్మించారు. 1913లో ముఖమండపం నిర్మాణం పూర్తి చేశారు.
భక్తులు వీరాంజనేయస్వామి ఉగ్రరూపం తట్టుకోలేక పోయేవారని చెబుతున్నారు.ఎవరైనా తప్పులు చేసి ఆలయానికి వస్తే వస్త్రాలు తగలబడటం వంటి అనర్ధాలు జరిగేవి.ఈ విషయాన్ని పండితుల దృష్టికి తీసుకెళ్లారు.1919లో కోదండరామస్వామిని ప్రతిష్ఠింపజేశారు. స్వామి వారి పవళింపు సేవనిమిత్తం సుందరమైన అద్దాల మండపాన్నిలో నిర్మించారు.

## రవాణా సౌకర్యం
## మూలాలు

వర్గం:హిందూ దేవాలయాలు
[వర్గం:[గుంటూరు జిల్లా పుణ్యక్షేత్రాలు]]
వర్గం:ఆంధ్రప్రదేశ్ దేవాలయాలు
ట్యూరింగ్ అవార్డు

ట్యూరింగ్ అవార్డు అనేది కంప్యూటర్ సైన్స్ లో అత్యుత్తమ సాంకేతిక రచనలు చేసిన వ్యక్తులకు ఇస్తారు. ఈ పురస్కారం అసోసియేషన్ ఫర్ కంప్యూటింగ్ మషీనరీ (ACM) అనే సంస్థ ద్వారా సంవత్సరానికి ఒక సారి ఇవ్వబడుతుంది. ట్యూరింగ్ అవార్డు ని సర్వోన్నతమైన పురస్కారంగా భావిస్తారు. దీనిని నోబెల్ పురస్కారంతో సమానంగా భావిస్తారు. బ్రిటిష్ గణిత శాస్త్రజ్ఞుడు ఆలన్ ట్యూరింగ్ కి గుర్తుగా, ఈ పురస్కారం పేరు ట్యూరింగ్ అవార్డు అని పెట్టబడింది. 2007 నుంచి 2013 వరకు ఈ పురస్కారంతోబాటు నగదు బహుమతి (USD 250,000) కూడా ఇవ్వబడేది. ఈ డబ్బు ఇంటెల్ ఇంకా గూగుల్ అనే సంస్థలు అందజేసేవి. 2014 నుంచి గూగుల్ సంస్థ మాత్రమే ఈ పురస్కారంతోబాటు నగదు బహుమతి  (USD 10 లక్షలు) అందజేస్తోంది.

ఈ పురస్కారాన్ని 1966 లో కార్నెగీ మెల్లన్ విశ్వవిద్యాలయంలో పనిజేసే ఆలన్ పేర్లిస్ మొదటి సారి అందుకున్నారు. 2006 లో IBM సంస్థకు చెందిన ఫ్రాన్సిస్ ఈ అల్లెన్  ఈ పురస్కారాన్ని అందుకున్న మొదటి మహిళ.

## అవార్డు పొందిన వ్యక్తులు

వర్గం:ట్యూరింగ్ అవార్డు గ్రహీతలు
కొడుకు పుట్టాల (నాటిక)

thumb|320x320px|గణేశ్ పాత్రో
**కొడుకు పుట్టాల** 1970లో గణేష్ పాత్రో రాసిన సాంఘీక నాటిక. పద్నాలుగు భారతీయ భాషల్లోకి అనువాదమై ఆకాశవాణి, దూరదర్శన్ లలో ప్రసారమైన ఈ నాటికతో గణేష్ పాత్రోకు భారతదేశవ్యాప్తంగా గుర్తింపు లభించింది. తెలుగు నాటకరంగంలో ఒక మలుపు తెచ్చిన నాటికగా పేర్కొనబడి, నటుడు ప్రభాకరరెడ్డి నిర్మాతగా, లక్ష్మీదీపక్‌ దర్శకుడిగా, కృష్ణంరాజు హీరోగా నాకూ స్వతంత్రం వచ్చింది పేరుతో సినిమా కూడా రూపొందించబడింది.

## కథా నేపథ్యం
కుటుంబ నియంత్రణ ఆవశ్యకత నేపథ్యంలో రాయబడిన నాటిక.

## పాత్రలు
* గంగులు (ఇంటి పెద్ద, జబ్బు మనిషి)
* కొర్లమ్మ (గంగులు కూతురు)
* సిమ్మాద్రి (కొర్లమ్మ భర్త)
* పకీరుగాడు (గంగులు కొడుకు)
* శరభయ్య తాత (పొరుగువాడు, వృద్ధుడు, ఏకాకి)

## ఇతర వివరాలు
# ఈ నాటిక ఆంధ్రజ్యోతి నాటిక రచన పోటీలో ద్వితీయ బహుమతి గెలుచుకుంది.
# భీమునిపట్నం సముద్రానికి, పోర్టు బంగళాకు, బెస్తలకు, అస్వస్థులకు ఈ నాటకం అంకితం చేయబడింది.
# కుప్పిలి వెంకటేశ్వరరావు దర్శకత్వంలో ఈ నాటిక తొలి ప్రదర్శనతోపాటు అనేక ప్రదర్శనలు జరుపుకుంది. ఇదే నాటక ప్రదర్శన రోజు గుండెపోటుతో మరణించాడు.
# జి.ఎస్.ఆర్. మూర్తి, రాజేశ్వరరావు బృందాలు విరివిగా ప్రదర్శించాయి.
# ఈ నాటిక ప్రదర్శన చూసిన గుమ్మడి వెంకటేశ్వరరావు గణేష్ పాత్రోను సినిమారంగంకు పరిచయం చేయగా, రాజబాబు పుట్టినరోజు నాటిక ప్రదర్శించినపుడు ప్రభాకర్ రెడ్డి మొదటి అవకాశం ఇచ్చాడు.
# విశాఖపట్టణంకి చెందిన బహురూప నటసమాఖ్య సంస్థ నుండి కుప్పిలి వెంకటేశ్వరరావు దర్శకత్వంలో ఎస్.కె. మిశ్రో/కుప్పిలి వెంకటేశ్వరరావు (గంగులు), పి. కృష్ణచైతన్య/కె.విఎస్.డి. ప్రసాద్ (పకీరు), వి.ఎస్.ఎన్. మూర్తి/జి. జగన్నాధరావు (సిమ్మాద్రి), కుప్పిలి వెంకటేశ్వరరావు/గణేష్ పాత్రో (శరభయ్య), కె. విజయలక్ష్మి (కొర్లమ్మ) నటీనటులుగా ఈ నాటిక ప్రదర్శనలు ఇచ్చారు.

## మాలాలు

వర్గం:తెలుగు నాటికలు
వర్గం:పుస్తకాలు
ద్రోణవల్లి (అయోమయనివృత్తి)

**ద్రోణవల్లి** తెలుగువారిలో కొందరి ఇంటిపేరు.

# ద్రోణవల్లి అనసూయమ్మ - తొలితరం తెలంగాణ సాయుధ పోరాట నాయకురాలు, స్నేహశీలి, మానవతావాది.
# ద్రోణవల్లి హారిక - చదరంగ క్రీడాకారిణి.
రాహు (సినిమా)

## తారాగణం
*అభిరామ్ వర్మ
*కృతి గార్గ్
*కాలకేయ ప్రభాకర్
*చలాకీ చంటి
*గిరిధర్
*సత్యం రాజేష్
*స్వప్నిక తదితరులు

## కథ
ఆరేళ్ళ వయసులో తల్లిని కోల్పోయి బాధలో ఉన్న బాను (కృతి గార్గ్)కి చిన్నతనంలోనే కన్వర్షన్ డిజార్డర్ కూడా వస్తోంది. అంటే రక్తం చూస్తే ఆమెకు కళ్ళు కనిపించవు. అయితే ఆమెలో ఆమె తండ్రి పోలీస్ కమీషనర్ (సుబ్బు వేదుల) ధైర్యం నింపే ప్రయత్నం చేస్తాడు. ఈ క్రమంలో కమీషనర్ క్రిమినల్ నాగరాజు (కాలకేయ ప్రభాకర్) ను అరెస్ట్ చేస్తాడు. దాంతో నాగరాజు ఎలాగైనా భానును చంపుతానని శపథం చేస్తాడు. అలా పదేళ్లు గడిచాక పెరిగి పెద్ద అయిన భాను, శేష్ (అభిరామ్ వర్మ,)తో ప్రేమలో పడుతుంది. వాళ్ళ ప్రేమను భాను తండ్రి అంగీకరించినప్పటికీ, వారి పెళ్ళికి ఒక సమస్య వస్తోంది. అలాగే భానును ఎవరో కిడ్నాప్ చేయించి చంపుదామని ప్రయత్నం చేస్తారు? ఆ క్రమంలో నాగాజు (కాలకేయ ప్రభాకర్) భానుకి ఎలాంటి సాయం చేశాడు .అసలు భాను పెళ్ళికి వచ్చిన సమస్య ఏమిటి ? ఇంతకీ భానుని చంపుదామనుకుంటున్న వ్యక్తి ఎవరు ? భాను తనకి జరిగిన అన్యాయాన్ని ఎలా ఎదుర్కొంది ? చివరికి తనను తాను ఎలా కాపాడుకుంది ? లాంటి విషయాలు తెలియాలంటే ఈ సినిమాని వెండితెరపై చూడాల్సిందే.

## మూలాలు

వర్గం:2020 తెలుగు సినిమాలు
అఖిల భారత వైద్య విజ్ఞాన సంస్థ, కల్యాణి

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, కల్యాణి** (**ఎయిమ్స్ కల్యాణి**) భారతదేశంలోని పశ్చిమ బెంగాల్ లోని కళ్యాణిలో ఉన్న ఒక ప్రభుత్వ వైద్య కళాశాల, ఆసుపత్రి. ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ లలో ఇది ఒకటి. ఇది 2014లో ప్రకటించబడింది, 2015లో ఆమోదించబడింది, 2016లో నిర్మాణం ప్రారంభమైంది, ఈ ఇన్స్టిట్యూట్ 2019లో కార్యకలాపాలు ప్రారంభించింది, 2019 సంవత్సరంలో ప్రారంభించిన ఆరు ఎయిమ్స్‌లో ఇది ఒకటి.

## మూలాలజాబితా

వర్గం:వైద్య కళాశాలలు
భ్రమరాంబా సమేత మల్లేశ్వరస్వామి దేవాలయం

**భ్రమరాంబా సమేత మల్లేశ్వర స్వామి దేవాలయం, పెదకాకాని** గుంటూరు జిల్లా పెదకాకానిలో ఈ దేవాలయం ఉంది.

## స్థల పురాణం
ఈ దేవాలయం గురించి పురాణాల్లో కూడా ఉంది. ఈ లింగం శ్రీశైలం లింగాంశం కలిగి ఉండటంతో ద్వాదశ జ్యోతిర్లింగాలలో మహిమ ఇందులోనూ ఉన్నట్లే మహార్షలోని అత్యంత ప్రసిద్ధి చెందిన భరద్వాజ మహాముని ఒకప్పుడు అన్ని తీర్థాలూ సేవిస్తూ భూప్రదక్షిణలు చేస్తూ ఈ క్షేత్రానికి వచ్చాడు. స్వామిని అభిషేకిస్తున్న సమయంలో శివానుగ్రహం వలన యజ్ఞ సంకల్పం కలిగింది మహర్షికి. సమస్త సంభారాలను సమకూర్చి, ఎందరో మహర్షుల నాహ్వానించి, యజ్ఞాన్ని ప్రారంభించారు. దేవతలకు ఆహుతులను అందించే సమయంలో ఒక కాకి వచ్చి వాటిని తిన సాగింది.యజ్ఞం అపవిత్ర మౌతోందని దానిని వారించబోయాడు. కాని ఆ కాకి మనుష్య భాష లో” తాను కాకాసురుడనే రాక్షసుడినని, బ్రహ్మదేవుని వరం వలన తనకు హవిర్భాగాలను స్వీకరించే అర్హత దక్కిందని, నీ యజ్ఞం సఫలం కావాలంటే యజ్ఞజలంతో నన్ను అభిషేకించు. నా కున్నశాపము తీరుతుంది. నీ యజ్ఞము సుసంపన్నమౌతుందని చెప్పింది.ఆ మాటలు విన్న భరద్వాజమహర్షి యజ్ఞాన్ని పూర్తి చేసి, అభిషేకజలాన్ని ఆ కాకి పై చల్లగానే ఆ కాకి తన నల్లని రూపాన్ని వదిలి శ్వేతవర్ణాన్ని పొంది, మహర్షిని స్తుతించి, శ్రీమల్లేశ్వరుని మల్లికా కుసుమాలతో పూజించి, మానస సరోవర తీరం లోని, మహా అశ్వత్థ వృక్షపు తొర్రలో గల తన నివాసానికి చేరుకుంది. ఆ పక్షిరాజు మానస సరోవరం నుండి ఆకాశమార్గం లో దక్షిణ భారతదేశ లోని చెంగల్పట్టు వద్ద గల పక్షితీర్థానికి వెళ్లి, సర్వేశ్వరుని దర్శించి, బలిని స్వీకరించి, తిరిగి వెళుతూ, శ్రీ కాకాని మల్లేశ్వరుని దర్శించుకొని వెళుతూ ఉంటుందని స్థలపురాణం వివరించారు.

## ఉత్సవాలు
ప్రతి సంవత్సరాది పండుగ రోజున శ్రీ స్వామి వారి పేరిట పంచాగాన్ని ప్రకటించి, శ్రీ స్వామి సమక్షంలో పంచాంగ శ్రవణం జరిపి, వచ్చిన భక్తులకు ఉచితంగా దేవస్థానం వారు పంచాగాలను పంచి పెడతారు. ప్రతి సంవత్సరం భాద్రపద మాసంలో గణపతి నవరాత్రోత్సవాలు. ఆశ్వయుజ మాసంలో శ్రీదేవీ నవరాత్రోత్సవాలు అత్యంత వైభవంగా జరుగుతాయి. ప్రతి సంవత్సరంమాఘ బహుళ ఏకాదశి నుండి ఫాల్గుణశుక్ల పాడ్యమి వరకు శ్రీ స్వామివారి బ్రహ్మోత్సవాలు జరుగుతాయి.

## రవాణా సౌకర్యం
రవాణా సౌకర్యం కలదు గుంటూరుకు దగ్గరలో గల పెదకాకాని గ్రామంలో ఈ శివాలయం ఉంది. గుంటూరు నుండి విజయవాడ రహదారిలో ఉంది. గుంటూరు లేక విజయవాడ నుండి బస్సులలో వెళ్ళవచ్చు.

## మూలాలు

వర్గం:హిందూ దేవాలయాలు
[వర్గం:[గుంటూరు జిల్లా పుణ్యక్షేత్రాలు]]
అమరేశ్వరస్వామి దేవాలయం

అమరేశ్వర స్వామి దేవాలయం పల్నాడు జిల్లా,అమరావతిలో ఈ దేవాలయం ఉంది.ఆంధ్ర ప్రదేశ్ లోని పంచారామాలలో ఇది ఒకటి. ఈ దేవాలయ ప్రాంతం అపురూప శిల్పాలకు ప్రసిద్ధి. ఇక్కడ అమ్మవారు బాల చాముండేశ్వరి దేవి. మహాశివరాత్రి వేడుకల్లో భాగంగా అమరావతి అమరలింగేశ్వర స్వామి గుడి వద్ద జరుగు రథోత్సవం కార్యక్రమంలో భక్తులు వేలాదిగా పాల్గొంటారు. 

## స్థల పురాణం
ఈ దేవాలయంలోని శివలింగాన్ని దేవతల రాజైన ఇంద్రుడు ప్రతిష్ఠించాడని పురాణాలు చెప్తున్నాయి. ఈ శివలింగం ఒకానొక కాలంలో ఆ శ్రీ రామచంద్రుని చేత పూజించ బడిన శివలింగంగా ప్రసిద్ధిగాంచింది.త్రిపురాసుర సంహార సమయంలో కుమారస్వామి చేత విరుగకొట్టబడిన శివలింగం ముక్కలలో ఒకటి ఇక్కడ పడిందని పురాణాలు వివరిస్తున్నాయి. పంచారామాలలో ఒకటైన అమరారామం (అమరావతి) కృతయుగంలోనే ఆవిర్భవించిన విశిష్టమైన పుణ్యక్షేత్రం. పురాణాల్లో క్రౌంచతీర్థంగా పేర్కొనబడింది. ఇక్కడి శివలింగాన్ని చంద్రుడు ప్రతిష్ఠించి. అమరేశ్వరుడనే నామకరణం చేసి పూజించినట్టు స్థలపురాణం తెలియజేస్తుంది.ఇక్కడి శివలింగం అత్యంత ఎత్తైనదిగా వుండుటవల్ల అర్చకులు ఒక పీఠమీద ఎక్కి, ప్రతి నిత్యం అభిషేకాలు నిర్వహిస్తూవుంటారు.ఇక్కడి శివలింగం పైభాగంలో ఎర్రనిరంగు మరక ఉంది. ఆ మరకే రక్తపు మరక.శివలింగం రోజురోజుకీ ఎత్తుగా పెరుగుతూ ఉండటం వల్ల నిలిపేందుకు ఒక మేకును శివలింగం తలమీద కొట్టడంజరిగింది. శివలింగంపైభాగంలో రక్తం మరక ఏర్పడింది. నేటికీ ఆ రక్తపు మరక ఉంది.దేవతల గురువు బృహస్పతి ఆదేశం మేరకు అప్పట్లో ఈ శివలింగం చుట్టూ పరివార దేవతలను ప్రతిష్ఠించడని. అమరుల నివాస ప్రాంతంగా మారిన కారణంగా ఈ ప్రాంతానికి అమరావతి అనే పేరు వచ్చిందని పురాణ కథనాలు వివరిస్తున్నాయి.

## శాసనాలు
ఈ దేవాలయంలో విజయనగర చక్రవర్తి శ్రీకృష్ణదేవరాయల శాసనాలను చూడవచ్చును.
ముఖమండపంలోని ఒక స్తంభంపై కోట రాజు శాసనాన్ని ఉన్నాయి.

## ఉత్సవాలు
ఈ దేవాలయం మహాశివరాత్రి, నవరాత్రి, కళ్యాణివుత్సవాలు మొదలైనవి అత్యంత వైభవంగా జరుపుతారు.

## రవాణా సౌకర్యం
రవాణా సౌకర్యం ఉంది.గుంటూరు నుండి 32 కిలోమీటర్లు దూరంలో ఉంది. గుంటూరు, విజయవాడ, మంగళగిరిల ద్వారా కూడా ఈ దేవాలయాన్ని చేరుకోవచ్చు.

## మూలాలు

వర్గం:హిందూ దేవాలయాలు
వర్గం:పల్నాడు జిల్లా పుణ్యక్షేత్రాలు
పూజ ఝవేరి

**పూజ ఝవేరి** భారతీయ చలనచిత్ర నటి. తెలుగు, తమిళ, కన్నడ చిత్రాలలో నటించిన పూజ, 2015లో వచ్చిన భమ్ బోలేనాథ్ సినిమాతో సినిమారంగంలోకి వచ్చింది. రిన్, నేచర్ పవర్ సోప్, శ్రీ కుమారన్ జ్యువెలర్స్ వంటి బ్రాండ్ల కోసం దాదాపు 20 టీవీ వాణిజ్య ప్రకటనలలో నటించింది.

## జననం
పూజ ఝవేరి 1992, మార్చి 13న దక్షిణ గుజరాత్‌లోని వాపికి సమీపంలో ఉన్న ఒక చిన్న పట్టణంలోని గుజరాతీ కుటుంబంలో జన్మించింది. తన చదువుల కోసం కుటుంబంతో ముంబైకి వచ్చింది.

## సినిమారంగం
2015లో భమ్ బోలేనాథ్ చిత్రంతో తెలుగు చిత్ర పరిశ్రమలో సినీరంగ జీవితాన్ని ప్రారంభించింది. ఆ తరువాత *రైట్ రైట్*, *తోడారి*, *రుక్కుమణి వండి వరుడు* వంటి చిత్రాలలో నటించింది.

## నటించిన చిత్రాలు

## మూలాలు

## ఇతర లంకెలు
* 
*

వర్గం:1992 జననాలు
వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:కన్నడ సినిమా నటీమణులు
వర్గం:గుజరాతీ సినిమా నటీమణులు
అఖిల భారత వైద్య విజ్ఞాన సంస్థ, నాగపూర్

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, నాగపూర్** (**ఎయిమ్స్ నాగపూర్**) భారతదేశంలోని మహారాష్ట్రలోని నాగపూర్లో ఉన్న ఒక వైద్య పరిశోధన ప్రభుత్వ ఉన్నత విద్యా సంస్థ. జూలై 2014 లో ప్రకటించిన నాలుగు "ఫేజ్- IV" ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) లో ఇది ఒకటి. ఇది నాగ్‌పూర్‌లోని తాత్కాలిక క్యాంపస్ నుండి 2018 లో కార్యకలాపాలను ప్రారంభించింది.

## మూలాలజాబితా

వర్గం:వైద్య కళాశాలలు
ప్రెషర్ కుక్కర్ (సినిమా)

**ప్రెషర్ కుక్కర్** (ట్యాగ్ లైన్: ప్రతి ఇంట్ల ఇదే లోల్లి) 2020, ఫిబ్రవరి 21న విడుదలైన తెలుగు హాస్య చలనచిత్రం. సుజోయ్, సుశీల్ దర్శకత్వం వహించిన ఈ చిత్రంలో సాయి రొనాక్, ప్రీతి అస్రాని జంటగా నటించగా... సునీల్ కశ్యప్, రాహుల్ సిప్లిగంజ్, స్మరణ్, హర్షవర్ధన్ రామేశ్వర్ సంగీతం అందించారు.

## కథా నేపథ్యం
సిద్దిపేటకు చెందిన నారాయణ (సీవీఎల్‌ నరసింహారావు) బంధువులు అందరూ అమెరికాల్లో ఉన్నతంగా స్థిరపడ్డారు. దీంతో తన కొడుకు కిశోర్‌ (సాయి రోనక్‌)ను కూడా అమెరికాను పంపించాలని ఆరాటపడతాడు. అందుకు అనుగుణంగా కిశోర్‌కు చిన్నప్పట్నుంచే అమెరికా గొప్పతనాలను వివరిస్తూ పెంచుతాడు. అలా ఇంజనీరింగ్‌ పూర్తి చేసిన కిశోర్‌ అమెరికా కోసం వీసా ప్రయత్నాల్లో భాగంగా హైదరాబాద్‌కు బయల్దేరతాడు. ఈ క్రమంలోనే స్వతంత్ర భావాలు కలిగిన అనిత (ప్రీతి అస్రాని)తో పరిచయం ఏర్పడుతుంది. అది కాస్త ప్రేమగా మారుతుంది.

ఇక వీసా ప్రయత్నాల్లో భాగంగా కిశోర్‌కు చందు (రాహుల్‌ రామకృష్ణ) సహాయం చేస్తుంటాడు. అయితే వరుసగా మూడు నాలుగు ప్రయత్నాల్లో వీసా రిజెక్ట్‌ కావడంతో వివిధ ప్రయత్నాలు చేస్తుంటాడు కిశోర్‌. ఈ సందర్భంలోనే అనుకోని ఆపదలో చిక్కుకుంటాడు. అయితే ఆ ఆపద నుంచి రావు (తనికెళ్ల భరణి) రక్షిస్తాడు. ఇంతకి రావుకు, కిశోర్‌ల మధ్య ఉన్న సంబంధం ఏంటి? కిశోర్‌ తన తండ్రి కోరిక మేరకు అమెరికా వెళ్లాడా? కిశోర్‌, అనితల ప్రేమ చివరికి ఏమైంది? ఈ సినిమాతో దర్శకులు ఏం చెప్ప దల్చుకున్నారో తెలుసుకోవాలంటే ‘ప్రెజర్‌ కుక్కర్‌’ సినిమా చూడాల్సిందే.

కిషోర్‌ (సాయిరోనక్‌) ఇంజినీరింగ్‌ పూర్తిచేస్తాడు. కొడుకును అమెరికా పంపించాలన్నది అతడి తండ్రి నారాయణ (నరసింహారావు) కల. చిన్ననాటి నుంచి అమెరికా కలలతోనే కొడుకు పెంచుతాడు. తండ్రి సంతోషం కోసం విదేశాలకు వెళ్లే ప్రయత్నాల్లో ఉంటాడు కిషోర్‌. కానీ అమెరికా వీసా మాత్రం అతడికి రాదు. తల్లిదండ్రులతో పాటు ఊళ్లోని జనాల సూటిపోటి మాటలతో విసుగు చెందిన కిరణ్‌ వీసా వచ్చేవరకు హైదరాబాద్‌లోని స్నేహితులు (రాహుల్‌రామకృష్ణ, రజయ్‌) దగ్గర ఉండాలని నిర్ణయించుకుంటాడు. హైదరాబాద్‌లో అనిత (ప్రీతి అస్రాని) ఆనందరావు (తనికెళ్లభరణి)ల పరిచయం కిషోర్‌ జీవితాన్ని ఎలాంటి మలుపులు తిప్పింది? అమెరికా వెళ్లాలనే కిషోర్‌ కల నెరవేరిందా? అసలైన ఆనందం డాలర్లలో ఉండదనే సత్యాన్ని కిషోర్‌ ఎలా తెలుసుకున్నాడు?అనిత ప్రేమను సొంతం చేసుకున్నాడా?లేదా అన్నదే ఈ చిత్ర కథాంశం.

## నటవర్గం
* సాయి రొనాక్ (కిషోర్)
* ప్రీతి అస్రాని
* రాహుల్ రామకృష్ణ 
* తనికెళ్ళ భరణి 
* రవివర్మ
* సంగీత
* సివిఎల్ నరసింహరావు
* లోహిత్ కుమార్

## సాంకేతికవర్గం
* రచన, స్క్రీన్ ప్లే, దర్శకత్వం: సుజోయ్ కారంపూరి, సుశీల్ కారంపూరి
* నిర్మాత: సుజోయ్ కారంపూరి, సుశీల్ కారంపూరి, అప్పిరెడ్డి
* సంగీతం: సునీల్ కశ్యప్, రాహుల్ సిప్లిగంజ్, స్మరన్, హర్షవర్ధన్ రామేశ్వర్
* ఛాయాగ్రహణం: నగేష్ బానెల్, అనిత్ మాదాడి
* కూర్పు: నరేష్ రెడ్డి జొన్న
* నిర్మాణ సంస్థ: కారంపూరి క్రియేషన్స్,మైక్ మూవీస్
* పంపిణీదారు: అభిషేక్ పిక్చర్స్

## పాటలు

ఈ సినిమాకు సునీల్ కశ్యప్, రాహుల్ సిప్లిగంజ్, స్మరన్, హర్షవర్ధన్ రామేశ్వర్ సంగీతం అందించారు. అదిత్యా మ్యూజిక్ ద్వారా పాటలు విడుదలయ్యాయి.

## మూలాలు

## ఇతర లంకెలు
* 

వర్గం:2020 తెలుగు సినిమాలు
వర్గం:తనికెళ్ళ భరణి సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
అఖిల భారత వైద్య విజ్ఞాన సంస్థ, పాట్నా

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ పాట్నా** (**ఎయిమ్స్ పాట్నా**), గతంలో జయ ప్రకాష్ నారాయణ్ ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (జెపిఎన్ఐఐఎంఎస్), ఒక మెడికల్ కాలేజీ, మెడికల్ రీసెర్చ్ పబ్లిక్ ఇన్స్టిట్యూట్, ఇది భారతదేశంలోని బీహార్ లోని పాట్నాలో ఉంది. పాట్నా హైకోర్టు వరుస పరిశీలనల తరువాత ఇది 2012 సెప్టెంబరు 25 న పనిచేయడం ప్రారంభించింది. ఈ ఇన్స్టిట్యూట్ ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది. దీని పునాదిని భైరాన్‌సింగ్ షెకావత్ 2004 జనవరి 3 న, ఉపాధ్యక్షుడిగా ఉన్న కాలంలో వేశారు.

## మూలాలజాబితా

వర్గం:వైద్య కళాశాలలు
సరిలేరు నీకెవ్వరు

**సరిలేరు నీకెవ్వరు** 2020 లో అనిల్ రావిపూడి దర్శకత్వంలో విడుదలైన చిత్రం. ఇందులో మహేష్ బాబు, విజయశాంతి, రష్మికా మందన్న, ప్రకాష్ రాజ్ ముఖ్య పాత్రల్లో నటించారు. ఈ చిత్రాన్ని శ్రీ వేంకటేశ్వర క్రియేషన్స్, జి. మహేష్‌బాబు ఎంటర్‌టైన్‌మెంట్ ప్రైవేట్‌ లిమిటెడ్‌, ఎ. కే ఎంటర్టైన్మెంట్స్ తరపున దిల్ రాజు, మహేష్ బాబు, అనిల్ సుంకర సంయుక్తంగా నిర్మించారు. దేవి శ్రీ ప్రసాద్ సంగీత దర్శకత్వం వహించాడు. 2020 జనవరి 11 న సంక్రాంతికి ముందు ఈ చిత్రం విడుదలై ఘన విజయం సాధించింది.

## కథ
thumb|సరిలేరు నీకెవ్వరు సినిమాలోని దృశ్యం
కర్నూలు వైద్యకళాశాలలో ప్రొఫెసరుగా పనిచేస్తుంటుంది భారతి. అవతలి వారు ఎంత శక్తివంతులైనా నిజానికి నిర్భయంగా చెప్పగల వ్యక్తి. ఆమె కూతురికి వివాహం నిర్ణయిస్తుంది. ఆమె భర్త, పెద్ద కుమారుడు దేశం కోసం ప్రాణాలు అర్పించినా ఆమె చిన్న కొడుకు అజయ్ కూడా సైన్యంలో చేరుస్తుంది. మేజర్ అజయ్ కృష్ణ భారత సరిహద్దులో సైన్యంలో మేజర్ గా పనిచేస్తుంటాడు. భారతి కొడుకు అజయ్ తన చెల్లెలు వివాహం కోసం వెళ్ళాలనుకుంటాడు. మధ్యలో ఒకానొక ఉగ్రవాద ఆపరేషన్ కోసం వెళ్ళిన అతను తీవ్రంగా గాయపడి కోమాలోకి వెళ్ళిపోతాడు. సైన్యాధికారి మానవతా ధృక్పథంతో అజయ్ కృష్ణను సైన్యం తరఫున భారతి కుటుంబానికి వెళ్ళి సాయం చేయమంటాడు. అతనికి తోడుగా మరో సైనికుడు ప్రసాద్ కూడా వెళతాడు. దారిలో వీరికి సంస్కృతి అనే అల్లరిపిల్ల తారసపడుతుంది. పెళ్లి విషయంలో సహాయం చెయ్యడానికి వచ్చిన హీరో భారతి విలన్ చేతిలో చిక్కుకుని ఇబ్బంది పడుతుంది, అని తెలుసుకొని వారికి అండగా నిలబడతాడు.విలన్ రాజకీయ నాయకుడు అతను భారతి కుటుంబాన్ని వెంబడిస్తూ ఉంటాడు, , దానిని హీరో అడ్డుకుంటాడు. విలన్ నేరాల ఆధారాలను పోలీసులకు ఇవ్వకుండా తనతో పాటు ఆర్మీ కి తీసుకువెళ్ళి అసలైన దేశభక్తి,క్రమశిక్షణ విలువలు తెలియచేస్తాడు. విలన్ తన నేర వైఖరిని మార్చుకొని మంచిగా నడవడంతో కథ సుఖంతం అవుతుంది. 

## తారాగణం

* మేజర్ అజయ్ కృష్ణగా మహేష్ బాబు
* సంస్కృతిగా రష్మికా మందన్న
* భారతిగా విజయశాంతి
*‌నాగేంద్ర రెడ్డిగా ప్రకాష్ రాజ్
* ప్రసాద్ గా రాజేంద్ర ప్రసాద్
* రాఘవ్ గా రావు రమేష్
* సంగీత
* హరితేజ
* మురళీ శర్మ 
* సత్యదేవ్ కంచరాన
* జయప్రకాష్ రెడ్డి
* బసవగ అజయ్ 
* సూర్య
* మురళిగా పోసాని కృష్ణ మురళి
* మృదంగరావుగా బ్రహ్మాజీ
* తనికెళ్ళ భరణి
* వెన్నెల కిషోర్
* సుబ్బరాజు
* రఘుబాబు
* రాజీవ్ కనకాల
* సత్య
* చైతన్య కృష్ణ
* రూప లక్ష్మి
* రాకెట్ రాఘవ
* రామచంద్ర

## సంగీతం

## పురస్కారాలు

### సైమా అవార్డులు
20201 సైమా అవార్డులు

# ఉత్తమ సినిమాటోగ్రాఫర్ (ఆర్. రత్నవేలు)

## మూలాలు

## బయటి లింకులు

వర్గం:రాజేంద్ర ప్రసాద్ నటించిన సినిమాలు
వర్గం:కర్నూలు మాండలికం వాడబడ్డ చలన చిత్రాలు
అభిషేకం (ధారావాహిక)

**అభిషేకం** 2008, డిసెంబరు 22న ఈటీవీలో ప్రారంభమైన ధారావాహిక. సోమవారం నుండి శనివారం వరకు మొదట రాత్రి 7 గంటలకు తర్వాత మధ్యాహ్నం 2 గంటలకు ప్రసారం చేయబడింది.

## కథా సారాంశం
కుటుంబ సంబంధాలు, మానవ విలువల కథలో అభిషేకం ధారావాహిక సాగుతుంది. నరసింహం, సుశీలకు వినయ్, సుమతి అనే ఇద్దరు పిల్లలు ఉన్నారు. వ్యసపరుడై తన తల్లిన వేధిస్తుంన్నందుకు వినయ్ తండ్రిని ద్వేషిస్తాడు. నరసింహం కారణంగా సుమతి చనిపోతుంది. దాంతో వినయ్ తన ఇంటిని వదిలివెళ్ళి ఒక గ్రామంలోని మస్టారు కుటుంబంతో కలిసి జీవిస్తుంటాడు.

అలా వినయ్ మాస్టారుతో 12 సంవత్సరాలు ఉంటాడు, ఆ సమయంలో మాస్టారు కుమార్తె రేఖ, వినయ్ ని ప్రేమించడం ప్రారంభిస్తుంది. రేఖ నానమ్మకు ఇది ఇష్టం లేకపోవడంతో వినయ్, రేఖను దూరంగా ఉంచుతాడు. ఆ తరువాత వినయ్ సాఫ్ట్‌వేర్ ప్రొఫెషనల్‌గా మారి తన యజమాని కుమార్తె స్వాతిని కలుసుకుని ఆమెను వివాహం చేసుకుంటాడు. ఇంతలో, వినయ్ అనుకోకుండా తన తల్లి, మాస్టారులను కలుస్తాడు.

ఆసుపత్రిలో ఉన్న రేఖ పరిస్థితి విషమంగా ఉందని, ఎక్కువకాలం బతకదని వినయ్ తెలుసుకుంటాడు. తన తల్లి కోరిక మేరకు, రేఖ చివరి కోరికను తీర్చడానికి రేఖను వివాహం చేసుకుంటాడు. ఆ తరువాత రేఖ కోలుకొని వినయ్ ఇంటికి వస్తుంది. ఈ పరిస్థితిలో వినయ్ ఏ నిర్ణయం తీసుకుంటాడు, భార్య స్వాతి విషయంలో తన ప్రవర్తన ఎలా ఉంటుందనేది మిగతా కథ.

## నటవర్గం

* రవి కిరణ్
* సతీష్
* మౌనిక
* సమీరా షెరీఫ్ (స్నేహ)
* చిన్న
* అనన్య
* సైమంత
* శ్యామలదేవి
* బెంగుళూరు పద్మ
* సాయిమిత్ర
* దిలీస్ తేజ
* హరితేజ
* సాయినాధ్
* కౌశిక్
* మధుబాబు
* విష్ణు ప్రియ
* కారుణ భూషణ్
* శిరీష నులు (అర్చన)
* సిద్ధార్థ వర్మ

* సీత మహాలక్ష్మి
* మిర్చి మాధవి
* వందన
* హనుమండ్ల ప్రణయ్
* దేవి శ్రీ

## సాంకేతికవర్గం
* దర్శకత్వం: దాసరి నారాయణరావు, హరిచరణ్, లక్ష్మి శ్రీనివాస్, వెంకట్ శ్రీరామోజు
* నిర్మాత: దాసరి పద్మ
* ప్రొడక్షన్ సంస్థ: సౌభాగ్య మీడియా లిమిటెడ్

## మూలాలు

## ఇతర లంకెలు
*ఐఎండిబిలో అభిషేకం ధారావాహిక

వర్గం:తెలుగు ధారావాహికలు
అఖిల భారత వైద్య విజ్ఞాన సంస్థ, రాయబరేలి

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, రాయబరేలి** (**ఎయిమ్స్ రాయబరేలి**) అనేది ఒక వైద్య కళాశాల, ఆసుపత్రి, ఇది భారతదేశంలోని ఉత్తరప్రదేశ్ లోని రాయబరేలిలో ఉంది. ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ (ఎయిమ్స్) లో ఇది ఒకటి. ఇది 2013 లో స్థాపించబడింది. ఇది పోస్ట్ గ్రాడ్యుయేట్ ఇన్స్టిట్యూట్ ఆఫ్ మెడికల్ ఎడ్యుకేషన్ అండ్ రీసెర్చ్ (పిజిఐఎంఆర్) యొక్క మార్గదర్శకత్వంలో పనిచేస్తుంది. అయితే ఈ ఇన్స్టిట్యూట్ 2019లో కార్యకలాపాలు ప్రారంభించింది, 2019 సంవత్సరంలో కార్యకలాపాలు ప్రారంభించిన ఆరు ఎయిమ్స్‌లో ఇది ఒకటి.

## మూలాలజాబితా

వర్గం:వైద్య కళాశాలలు
గంగా పార్వతీ సమేత నాగేశ్వరస్వామి దేవాలయం (చేబ్రోలు)

**గంగా పార్వతీ సమేత నాగేశ్వరస్వామి దేవాలయం** గుంటూరు జిల్లా చేబ్రోలు గ్రామంలో ఈ దేవాలయం ఉంది.

## ఆలయ చరిత్ర
ఈ దేవాలయంలో శ్రీగంగా పార్వతీ సమేత
శ్రీనాగేశ్వరస్వామి కొలువై ఉన్నారు. చాణక్యుడు ఈ
ఆలయాన్ని నిర్మించారు.చోళభీముడు ప్రతీయుద్ధంలోనూ ఈ దేవాలయంలో పూజలు జరిపి యుద్ధానికి వెళ్ళే వాడు.ప్రతీయుద్ధంలో విజయాన్ని కైవసం చేసుకునేవాడు.అందుకే
చోళభీముడు ఈ ఆలయం పట్ల శ్రీగంగా పార్వతీ సమేత శ్రీనాగేశ్వరస్వామి వారిపట్ల
ప్రత్యేక శ్రద్ధను కనబరిచేవాడు.కొంతకాలం తరువాత ఈ ప్రాంతమంతా అమరావతి సంస్థానాధీశులు జమిందారు శ్రీరాజా వీర వెంకట బహుదూర్ పరిపాలనలోకి వచ్చింది.రాజా వీరవెంకట బహుద్దూర్ దైవముపై అత్యంత నిష్టగల వ్యక్తి. అప్పట్లో ఈ ప్రాంతమంతా అరణ్యంలా ఉండేది.నూటపాతికేళ్లవరకూ శ్రీనాగేంద్రస్వామి శివలింగాన్ని చట్టచుట్టుకుని వుండేవారు.అర్చకులు అక్కడే వున్న పుట్టను త్రవ్వి లోపలవున్న లింగాన్ని పైకి తియ్యడానికి ప్రయత్నించినపుడు తవ్వుతుండగా కొన్ని గునపుపోట్లు లింగముపై పడ్డాయి. ఆ గుర్తులు నేటికీ లింగము మీద స్పష్టంగా కనిపిస్తున్నాయి.

## ఉత్సవాలు
## రవాణా సౌకర్యం
## మూలాలు

## బాహ్య లంకెలు

వర్గం:హిందూ దేవాలయాలు
వర్గం:గుంటూరు జిల్లా పుణ్యక్షేత్రాలు
వర్గం:ఆంధ్రప్రదేశ్ దేవాలయాలు
సహస్ర లింగేశ్వరస్వామి దేవాలయం (పొన్నూరు)

**సహస్ర లింగేశ్వరస్వామి దేవాలయం** గుంటూరు జిల్లా పొన్నూరు గ్రామంలో ఈ దేవాలయం ఉంది.

## ఆలయ చరిత్ర
ఈ ఆలయాన్ని జగద్గురు జగన్నాధస్వామి వారి ఆధ్వర్యంలో 1938లో ఈ ఆలయ శంకుస్థాపన జరిగింది.నిర్మాణాలు కొనసాగి 1955లో స్వామివారిని ప్రతిష్ఠించారు.అప్పటినుంచి ఈ ప్రాంతానికి భక్తులు విరివిగా రావడం ప్రారంభించారు.1958లో ఇక్కడ దశావతారాలను కూడా ప్రతిష్ఠించడం జరిగింది. దీనితో ఈ దేవాలయాలకు మరింత శోభ కలిగింది.

## ఆంజనేయస్వామి విగ్రహం
ఈ ఆలయంలో ఆంజనేయస్వామి విగ్రహం ఉంది.1962నిర్మాణాన్ని ప్రారంభించారు. ఈ నిర్మాణం ఏడు సంవత్సరాల పాటు జరిగింది .1969 ఫిబ్రవరి నెలలో శ్రీఆంజనేయస్వామిని ప్రతిష్ఠించారు. ఈ ఆంజనేయస్వామి విగ్రహన్ని చిలకలూరి పేటకి దగ్గర్లోని యడ్లపాడులో చెక్కడం జరిగింది. ఈ విగ్రహం యొక్క ఎత్తు 20 అడుగులు.12 అడుగుల వెడల్పు ఉంటుంది.

## శ్రీగరుత్మంతుని విగ్రహం
ఈ ఆలయంలో శ్రీగరుత్మంతుని విగ్రహం ఉంది. ఈ విగ్రహాన్ని గుళ్లపాలెంలో చెక్కించారు
ఈ విగ్రహం యొక్క ఎత్తు 30 అడుగులు, వెడల్పు 15 అడుగులు. ఈ రెండు విగ్రహలు ఈ క్షేత్రానికి ఒక విధమయిన ప్రత్యేక ఆకర్షణగా ఉన్నాయి.

## ఉత్సవాలు
## రవాణా సౌకర్యం
ఈ ఆలయానికి రవాణా సౌకర్యం ఉంది.గుంటూరు నుండి 25 కిలోమీటర్ల దూరంలో ఉంది.

## మూలాలు

వర్గం:హిందూ దేవాలయాలు
[వర్గం:[గుంటూరు జిల్లా పుణ్యక్షేత్రాలు]]
వర్గం:ఆంధ్రప్రదేశ్ దేవాలయాలు
చంద్ర కరుణరత్నే

**చంద్ర అమరకోన్ కరుణరత్నే** శ్రీలంకకు చెందిన రాజకీయ నాయకురాలు. ఆమె శ్రీలంక పార్లమెంటు మాజీ సభ్యురాలు .

1989 లో ఆమె బదుల్లా పార్లమెంటు  స్థానానికి ఎన్నికయ్యింది. ఇదంతా ఆమె యునైటెడ్ నేషనల్ పార్టీకి ప్రాతినిధ్యం వహిస్తున్నప్పుడు జరిగింది. ఆమె రాష్ట్ర మహిళా వ్యవహారాల మంత్రిగా కూడా పనిచేసింది.    

ఆమె 1942 ఆగస్టు 30న జన్మించింది. 

## మూలాలు

వర్గం:జీవిస్తున్న ప్రజలు
వర్గం:శ్రీలంక రాజకీయ నాయకులు
వర్గం:1942 జననాలు
సుమేధ జయసేన

**సుమేధ గుణవతి జయసేన** (సుమేధ జి. జయసేన) శ్రీలంకకు చెందిన రాజకీయ నాయకురాలు. ఆమె శ్రీలంక పార్లమెంటులోని సభ్యురాలుగా, ప్రభుత్వ క్యాబినెట్ మంత్రిగా, శ్రీలంక పార్లమెంటరీ వ్యవహారాల మంత్రిగా పనిచేస్తున్నారు.

ఆమె వయసు 62. తన రాజకీయ జీవితంలోని 25 నిరంతర సంవత్సరాల్లో వివిధ/అనేక కేబినెట్ మంత్రి పదవులను నిర్వహించారు. ఆమె తన నియోజకవర్గం 'మోనారగల'కు అపారమైన సేవలు చేస్తూనే ఉన్నారు. ఆమె సామాజిక సేవల మంత్రిగా శ్రీలంకలో వినాశకరమైన 2004 సునామీ తరువాత పునరావాసం / పునర్నిర్మాణ ప్రక్రియకు భారీగా సహకరించారు. 

## రాజకీయ జీవితం
* 1989-1994 మొనరాగల జిల్లా పార్లమెంటు సభ్యురాలు 
* 1994-1999 బౌద్ధ వ్యవహారాల ఉప మంత్రి 
* 1999-2005 సామాజిక సేవల మంత్రి 
* 2005-2010 మహిళా వ్యవహారాల / సాధికారత మంత్రి 
* 2010 - ప్రస్తుత పార్లమెంటరీ వ్యవహారాల మంత్రి 

## ప్రస్తావనలు
*  
వర్గం:1952 జననాలు
వర్గం:జీవిస్తున్న ప్రజలు
వర్గం:శ్రీలంక రాజకీయ నాయకులు
ఉషా సంగ్వాన్

**ఉషా సంగ్వాన్** భారతదేశపు అతిపెద్ద జీవిత బీమా సంస్థ లైఫ్ ఇన్సూరెన్స్ కార్పొరేషన్ ఆఫ్ ఇండియాలో మేనేజింగ్ డైరెక్టర్గా పనిచేసారు. ఆమె 2013 లో ఈ స్థానానికి చేరుకున్న మొదటి మహిళగా గుర్తించబడినది. సోనాలికా గ్రూప్ వ్యవస్థాపకుడు లక్ష్మణ్ దాస్ మిట్టల్. ఉషా లక్ష్మణ్ దాస్ మిట్టల్ యొక్క కుమార్తెగా గమనించబడినది. ఆమె 1981 నుండి 2018 వరకు LICలో 37 సంవత్సరాలు పాటు పనిచేసింది. ఆమె 2023లో టాటా మోటార్స్‌లో అదనపు డైరెక్టర్‌గా చేరారు.

## వివరాలు
పంజాబ్ విశ్వవిద్యాలయం నుండి ఎకనామిక్స్, మానవ వనరులలో మాస్టర్స్ కలిగి ఉన్నారు ఉషా సంగ్వాన్.

## ఉపాధి
ఎల్ఐసి అనుబంధ సంస్థ ఎల్ఐసి హౌసింగ్ ఫైనాన్స్. అంతకుముందు, ఈ సంస్థను ఆమె నిర్వహించారు. ఆమె యాక్సిస్ బ్యాంక్ డైరెక్టర్లలో ఒకరిగా గుర్తించబడినది . 2004 లో 29.85 మిలియన్లను సమీకరించారు. డీని ద్వారా ఈ సంస్థ యొక్క టర్నరౌండ్లో ఆమె ఒక ముఖ్యమైన పాత్రను పోషించినట్లు గమనించబడింది. ఇదంతా ఆమె గ్లోబల్ డిపాజిటరీ రసీదుల ద్వారా చేసినట్లు తెలియబడింది. ఆమె రిస్క్-బేస్డ్ (అపాయ-ఆధారిత) ధరలను మార్కెటింగ్, పూచీకత్తు విభాగాలను వేరు చేసి ప్రవేశపెట్టారు. 
thumb|భారత జీవిత బీమా సంస్థ (ఎల్.ఐ.సి) ఛైర్మన్ శ్రీ ఎస్.కె. రాయ్ రూ.1634, 89, 57, 602.00 డివిడెండ్ చెక్కును కేంద్ర ఆర్థిక, కార్పొరేట్ వ్యవహారాల మంత్రికి, 2014 డిసెంబ ర్ 15న న్యూ ఢిల్లీలో స మాచార, బ్రాడ్ కాస్టింగ్, శ్రీ అరుణ్ జైట్లీ. ఆర్థిక శాఖ కార్యదర్శి శ్రీ రాజీవ్ మెహ్రిషి, ఆర్థిక సేవల శాఖ కార్యదర్శి డాక్టర్ హస్ముఖ్ అధియా, శ్రీ మానక్, శ్రీ వి.కె. శర్మ, శ్రీమతి ఉషా సంగ్వాన్, అందరూ మేనేజింగ్ డైరెక్టర్లు, ఎల్ఐసి కూడా కనిపిస్తారు.

## ప్రస్తావనలు

వర్గం:జీవిస్తున్న ప్రజలు
సునేత్ర రణసింఘే

**సునేత్ర రణసింఘే** శ్రీలంకలో రాజకీయ నాయకురాలుగా పనిచేశారు. ఆమె శ్రీలంక పార్లమెంటు మాజీ సభ్యురాలుగా కూడా పనిచేశారు. ఆమె తండ్రి ఎస్. డి సిల్వా జయసింఘే పదవిలో ఉన్నప్పుడు మరణించాక జరిగిన 1977 ఉప ఎన్నికలో ఆమె డెహివాలా-మౌంట్ లావినియా స్థానానికి ఎన్నికయ్యి,  తన తండ్రి స్థానంలో పదవిలోకి వచ్చారు. ఆమె యునైటెడ్ నేషనల్ పార్టీకి సభ్యురాలు. ఆమె ఆరోగ్య మంత్రిగా కూడా పనిచేశారు.   

## ప్రస్తావనలు

వర్గం:జీవిస్తున్న ప్రజలు
వర్గం:శ్రీలంక రాజకీయ నాయకులు
బండ్లమ్మ తల్లి దేవాలయం (చందోలు)

**బండ్లమ్మ తల్లి దేవాలయం** బాపట్ల జిల్లా చందోలు గ్రామంలో ఉంది. ఈ ఆలయం లోని అమ్మవారిని *బగళాముఖి* అని కూడా పిలుస్తారు. 
## ఆలయ చరిత్ర
thumb|295x295px|బాపట్ల జిల్లా, చందోలు లోని బండ్లమ్మ తల్లి (బగళాముఖి) దేవాలయం
ఈ దేవాలయం పురాతనమైనది. చందోలు గ్రామంలో ఉన్న మరో పురాతన ఆలయం చెన్నకేశవస్వామి దేవాలయం ఈ రెండు ఆలయాల నిర్మాణం ఒకేసారి జరిగినట్లుగా తెలుస్తోంది.చెన్నకేశవ స్వామిని మాత్రం ఇక్కడ ప్రతిష్ఠించారని తెలుస్తోంది ఈ ఆలయ నిర్మాణాలకు రాళ్ళను తెస్తున్న రెండెడ్ల బండ్లు సరిగ్గా నేడు బండ్లమ్మ ఆలయం వున్న చోటకి వచ్చేసరికి ఆగిపోయాయి. ఎంత తోలినా ఎడ్లు అక్కడ ముందుకి కదలలేదు. దానితో అనుమానం వచ్చి గ్రామస్తులంతా అక్కడ త్రవ్వకాలు ప్రారంభించారు. త్రవ్వకాలలో అమ్మవారి విగ్రహం దొరికింది. బండికొక రాయిని దించి ఆ రాళ్లతో ఈ గుడిని నిర్మించరని ఆయయ ప్రాంగణం లోని పటంలో రాసారు. అక్కడికి వచ్చిన బండ్లను కదలనివ్వకుండా చేసినందు వల్లనే బండ్లమ్మ అని అమ్మవారికి పేరు వచ్చింది.

## మూలాలు

వర్గం:హిందూ దేవాలయాలు
వర్గం:బాపట్ల జిల్లా పుణ్యక్షేత్రాలు
రామలింగేశ్వరస్వామి దేవాలయం (చిలుమూరు)

**రామలింగేశ్వరస్వామి దేవాలయం** బాపట్ల జిల్లా చిలుమూరు గ్రామంలో ఈ దేవాలయం ఉంది.

## స్థలపురాణం
ఈ దేవాలయంలో శ్రీగంగా,పార్వతీ సమేతంగా రామలింగేశ్వర స్వామి వారు కొలువై ఉన్నారు. అత్యంత పురాతనమైన శివలింగాల్లో ఇదొకటి. త్రేతాయుగంలో సీతాదేవి ప్రతిష్ఠించిన ఇసుకలింగం ఇది. కృష్ణానదీ తీరంలో కొలువున్న ఈస్వామి
వారికి ఇతిహాసిక ప్రాధాన్యత చాలా ఉంది.త్రేతాయుగంలో శ్రీరాముడు రావణ వధ అనంతరం సీతాదేవిని తీసుకుని తిరిగివస్తూ పాపనివారణకై శివలింగ ప్రతిష్ఠలు చెయ్యాలనినిశ్చయించుకున్నాడు.చిలుమూరు ప్రాంతంలో, కృష్ణానదీ తీరంలో శివలింగాన్ని సీతాదేవి ప్రతిష్ఠించడానికి నిశ్చయించుకుని ఆంజనేయుడ్ని కాశీవెళ్ళి ఓ శివలింగాన్ని తీసుకురమ్మని ఆజ్ఞాపించింది.ఆయితే
వెళ్ళిన మారుతి ఎంత సమయం గడిచినా రాకపోవడం, ముహూర్తం సమీపించడంతో సీతాదేవి నదీతీరంలోని ఇసుకతో ఒక లింగాన్ని తయారు చేసి, ఆ లింగాన్ని ప్రతిష్ఠించింది.అనంతరం అక్కడికి శివలింగముతో వచ్చిన ఆంజనేయుడు సీతాదేవి అప్పటికే లింగాన్ని ప్రతిష్ఠించడం చూసి కుపితుడయ్యాడు. కోపంతో పీతాదేవి ప్రతిష్ఠించినరామలింగేశ్వర స్వామి లింగాన్ని తన వాలముతో చుట్టి పెకలించబోవగా, ఎంత ప్రయత్నించినా ఆ లింగం కదలలేదు. దానికిగుర్తుగా ఈ నాటికీ కుచ్చుతో కూడిన తోక గుర్తు లింగము పై కనిపిస్తుంది. ఆ కోపంలోనే ఆంజనేయుడు తాను తీసుకు వచ్చిన లింగాన్ని కృష్ణా నది అవతల వైపుకి విసిరేశాడు. ఆ లింగమే కృష్ణా జిల్లా ఐలూరులో వున్న రామలింగేశ్వర స్వామి ఈ క్షేత్రాన్ని ఉభయరామేశ్వరములలో ఒకటిగా పరిగణిస్తారు. సీతాదేవి ప్రతిష్ఠించినప్పుడు ఈ లింగము చిన్నదైనా ప్రతిష్ఠ అనంతరం పెరుగుతూ ఉండటం వల్ల సీతా దేవి నదిలో ఉన్న ఇనుకని తీసుకుని లింగాగ్రము మీద ఉంచినందు వల్ల గుప్పిటంత బొడిపికలిగి లింగము కనిపిస్తూ వుంటుంది. దానితో లింగము పెరుగుదల నిలిచిపోయింది.

## ఆలయ విశేషాలు
దేవాలయం లోపల నాలుగు దిక్కుల్లోనూ మారేడు చెట్లు ఉన్నాయి.చాలా పెద్ద శమీ,వృక్షమును కూడా ఈ దేవాలయంలో చూడవచ్చు. స్వామి పశ్చిమ దిశగా ఉంటాడు.
## ఉత్సవాలు
మహా శివరాత్రి పర్వ దినం నాడు ఇక్కడ జరిగే ఉత్సవం అతి వైభవంగా చేస్తారు.
## రవాణా సౌకర్యం
తెనాలి నుంచి బస్సు సౌకర్యం కలదు .

## ఇవి కూడా చూడండి

* ఉభయ రామేశ్వర క్షేత్రం
* ఉభయ రామేశ్వర క్షేత్రం (ఐలూరు)

## మూలాలు

వర్గం:హిందూ దేవాలయాలు
వర్గం:బాపట్ల జిల్లా పుణ్యక్షేత్రాలు
గంగా పార్వతీ సమేత పృధ్వీశ్వరస్వామి దేవాలయం (కనగాల)

**గంగా పార్వతీ సమేత పృధ్వీశ్వరస్వామి దేవాలయం** బాపట్ల జిల్లా కనగాల గ్రామంలో ఈ దేవాలయం ఉంది.

## స్థల పురాణం
త్రేతాయుగంలో కణ్వమహర్షి ప్రతిష్ఠించాడు పూజంచి
అప్పటి రోజుల్లో ఇక్కడ ఉన్న పట్టణాన్ని కణ్వపురిగా పిలిచేవారు. కాలక్రమేణా ఆపేరు కనలగా నామాంతరం చెందినది.
కణ్వమహర్షి చేత ప్రతిష్ఠించబడిన తరువాతి కాలంలో ఈ దేవాలయం శిథిలమై పోయింది. కలియుగంలో శ్రీ రాజావాసిరెడ్డి వెంకటాద్రి నాయుడు ఒక
బ్రాహ్మణ శాపానికి గురి అయ్యాడు. ఆ శాప నివారణార్థం శ్రీ రాజా వెంకటాద్రి నాయుడు నూటొక్క శివాలయాలను నిర్మించ సంకల్పించాడు. ఆ పరంపరలో శివాలయాలు నిర్మించదలచిన ప్రదేశాలను గుర్తించి, అక్కడకు బళ్ళలో రాళ్ళను తోలించడం ప్రారంభించాడు. అలా వివిధ ప్రాంతాలకు రాళ్ళు తీసుకు వెళుతున్న సమయంలో రాళ్లు తీసుకెళ్తున్న వాహనం అదుపు తప్పి ప్రస్తుతం ఉన్న దేవాలయం దగ్గరికి వచ్చి ఆగింది.బండ్ల యజమాని పడిపోయిన ఆ బండిని తీయడం కోసం మిగిలిన బండ్ల వాళ్లందరినీ పిలిచి బండిని తీస్తున్న సమయంలోలో చిన్న లింగాకారం బయటపడింది. అప్పుడు బండ్ల యజమాని అటుగా వస్తున్న ప్రతీ బండిలోంచి కొన్ని రాళ్ళను అక్కడ వెయ్యాల్సిందిగా ఆజ్ఞాపించాడు. అలా గుట్టలు పడిన రాళ్ళతో ఈ
శివాలయం పని ప్రారంభమయింది. కోటిపల్లిలోని శివాలయం నిర్మాణం పూర్తి అయ్యే సరికి కనగాలలోని ఈ ఆలయ నిర్మాణం కూడా పూర్తి అయిపోయింది. ఆ విషయం బండి యజమాని జమీందారుకి చెప్పగా పూజలు, నైవేద్యాలు జరపడానికి కావలసిన మాన్యాలను బహూకరించారు
జమీందారు. తరువాత ఈ ఆలయం రాచూరి జమీందారి ఆధీనంలోకి వెళ్ళింది.

## మూలాలు

వర్గం:హిందూ దేవాలయాలు
వర్గం:పల్నాడు జిల్లా పుణ్యక్షేత్రాలు
ప్రపంచ వినికిడి దినోత్సవం

**ప్రపంచ వినికిడి దినోత్సవం** ప్రతి సంవత్సరం మార్చి 3వ తేదీన నిర్వహించబడుతుంది. వినికిడి లోపానికి మెరుగైన చికిత్స, వినికిడి సంరక్షణకు తగిన సమాచారం గురించి ప్రజల్లో అవగాహన కలిగించడంకోసం ఈ దినోత్సవం జరుపుకుంటారు.

## చరిత్ర
వినికిడి గురించి మానవాళికి ప్రచారం కలిగించడంకోసం ప్రపంచ ఆరోగ్య సంస్థ 2007, మార్చి 3న ఈ దినోత్సవాన్ని ప్రారంభించింది. 2016కి ముందు దీనిని *అంతర్జాతీయ చెవి సంరక్షణ దినోత్సవం* అని పిలిచేవారు.ప్రపంచ ఆరోగ్య సంస్థకు చెందిన *అంధత్వం, చెవుడు నివారణ కార్యాలయం* ప్రతి సంవత్సరం ఈ దినోత్సవాన్ని నిర్వహిస్తుంది.

## కార్యక్రమాలు
ఈ రోజున ప్రపంచవ్యాప్తంగా వివిధ కార్యకలాపాలు జరుగుతాయి. ప్రతి సంవత్సరం ప్రపంచ ఆరోగ్య సంస్థ ఒక థీమ్‌ను ఎంచుకుంటుంది. ఈ దినోత్సవానికి సంబంధించిన కరపత్రాలు, ప్రచార సామాగ్రిని అనేక భాషలలో తయూరుచేసి, ఉచితంగా అందరికి అందుబాటులో ఉంచుతుంది. ప్రపంచవ్యాప్తంగా జరిగే కార్యక్రమాలను సమన్వయం చేయడంతోపాటు, ఆయా కార్యక్రమాల నివేదికను తయారుచేస్తుంది.

## మూలాలు

## ఇతర లంకెలు
* ప్రపంచ ఆరోగ్య సంస్థ, అంధత్వం, చెవుడు నివారణ, ప్రపంచ వినికిడి దినోత్సవం.
* A recording for 2019 meetup for the Wiki4WorldHearingDay2019 campaign. 
* Make Listening Safe, initiative by the World Health Organization to promote safe listening practices   

వర్గం:అంతర్జాతీయ దినములు
అఖిల భారత వైద్య విజ్ఞాన సంస్థ, రాయ్‌పుర్

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్ రాయ్‌పుర్** (**ఎయిమ్స్ రాయ్‌పుర్**) ఒక మెడికల్ కాలేజీ, మెడికల్ రీసెర్చ్ పబ్లిక్ యూనివర్శిటీ, ఇది ఛత్తీస్‌గఢ్ రాష్ట్ర రాజధాని రాయ్‌పుర్లో ఉంది. 2012 లో స్థాపించబడిన ఇది ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది.

## స్థితి
* సెప్టెంబరు 2012 లో ఈ ఇన్స్టిట్యూట్ మొదటి బ్యాచ్ 50 MBBS విద్యార్థులు. కానీ 2013 నుండి సంవత్సరానికి 100 MBBS విద్యార్థులను చేర్చుకుంటుంది.

## మూలాలజాబితా

వర్గం:వైద్య కళాశాలలు
జాతీయ భద్రతా దినోత్సవం

**జాతీయ భద్రతా దినోత్సవం** ప్రతి సంవత్సరం మార్చి 4న నిర్వహించబడుతుంది. భద్రత, ఆరోగ్యం, వాతావరణం అంశాలపై కార్మికుల్లో అవగాహన కల్పించడంకోసం ఈ దినోత్సవం జరుపుకుంటారు. సాధారణంగా ప్రతియేటా పరిశరమల్లో మార్చి 4న మొదలై మార్చి 10 వరకు జాతీయ భద్రతా వారోత్సవాలు జరుపుకుంటారు.

## చరిత్ర
పారిశ్రామిక కేంద్రమైన ముంబైలో 1962లో జరిగిన రాష్ట్ర కార్మిక శాఖామంత్రుల సమావేశంలో ప్రమాదాల నివారణకు చేపట్టాల్సిన ఆంశాలమీద చర్చ జరిగింది. ప్రమాదాల పట్ల కార్మికులలో అవగాహన పెంచేందుకు ప్రభుత్వం నుండి ఒక సంస్థ అవసరమని ఆ సభలో పాల్గొన్నవారు సూచించారు. 1965, డిసెంబరు నెలలో ఢిల్లీలో జరిగిన పారిశ్రామిక భద్రత తొలి సమావేశంలో కేంద్ర, రాష్ట్ర ప్రభుత్వ ప్రతినిధులు, కార్మిక సంఘాలు, ఉద్యోగ సంఘాలు, ఇతర సంస్థలు పాల్గొని జాతీయ, రాష్ట్రస్థాయిల్లో భద్రతామండలి ప్రారంభించాలని నిర్ణయించారు. 1966, మార్చి 4న కేంద్ర కార్మిక మంత్రిత్వ శాఖ ఆధ్వర్యంలో జాతీయ భద్రతామండలి ఏర్పడింది. మండలి ప్రారంభమయిన మార్చి 4న ప్రతి సంవత్సరం జాతీయ భద్రతా దినోత్సవం జరుపబడుతుంది.

## లక్ష్యం
ఉద్యోగులు, కార్మికులు, ఇతర ప్రజలు భద్రత, ఆరోగ్య రక్షణను తమ జీవితంలో భాగంగా నిర్వర్తించుకునేలా చేయడం ఈ దినోత్సవ ప్రధాన లక్ష్యం.

## కార్యక్రమాలు
# ఈ దినోత్సవం సందర్భంగా వారంరోజులపాటు భద్రత వారోత్సవాలు నిర్వహించబడుతాయి. ఇందులో భాగంగా ప్రతిరోజు సమావేశాలు, శిక్షణా కార్యక్రమాలు, సెమినార్లు ఉంటాయి. 
# ఉద్యోగులు, కార్మికులతో భద్రతా ప్రతిజ్ఞను చేయిస్తారు.
# ప్రమాదాలు ఎలా జరుగుతున్నాయి, అవి జరిగినపుడు ఎలా స్పందించాలనే అంశాలను చిన్న చిన్న ఫిల్మ్‌ ద్వారా ప్రదర్శిస్తారు.

## మూలాలు

వర్గం:దినోత్సవాలు
దత్తాంశాలు

దత్తాంశాలు (data) (ఏకవచనం ‘దత్తం’ (datum) ) సమాచారానికి వ్యక్తిగత యూనిట్లు. ఒక దత్తం కొన్ని వస్తువులు లేదా ద్విగ్విషముకు సంబంధించిన ఒక లక్షణాన్ని లేదా పరిణామాన్ని గురించి వివరిస్తుంది. విశ్లేషాత్మక ప్రక్రియల్లో, దత్తాంశమును చరరాశులతో సూచిస్తారు.

“దత్తాంశము(data)”, “సమాచారం(information)” పదాలను తరచుగా పరస్పర పదాలుగా ఉపయోగించినప్పటికీ, ఈ పదాలకు వేరువేరు అర్ధాలు ఉన్నాయి. ప్రజాదారణ గల ప్రచురణలలో, దత్తాంశమును సందర్బోచితముగా లేదా అనంతర విశ్లేషణలో వీక్షించినప్పుడు కొన్నిసార్లు సమాచారముగా రూపాంతరం చెందింది. అయితే, పాఠ్యాంశము యొక్క విద్యాసంబంధిత పద్ధతుల్లో, దత్తాంశము కేవలం సమాచారం యొక్క భాగంగా ఉంటుంది. శాస్త్రీయ పరిశోధనలో, వ్యాపార నిర్వహణలో (ఉదా., అమ్మకాల దత్తాంశము, రాబడి, లాభాలు, స్టాక్ ధర), రాజద్రవ్యాలు, పరిపాలనా విధానము (ఉదా., నేరాల శాతం, నిరుద్యోగ శాతం, అక్షరాస్యత శాతం), ప్రతి ఇతర వాస్తవిక మానవ సంస్థాగత కార్యకలాప రూపాలలో దత్తాంశమును ఉపయోగిస్తారు (ఉదా., లాభాపేక్ష లేని సంస్థల ద్వారా నిరాశ్రయులైన వారి సంఖ్యా గణనలు).

దత్తాంశమును కొలవవచ్చు, సేకరించవచ్చు, నివేదించవచ్చు, విశ్లేషించవచ్చు, ఆ తరువాత దీనిని రేఖాచిత్రాలను, చిత్రాలను లేదా ఇతర విశ్లేషణా సాధనాలను ఉపయోగించి దృశ్యమానం చేయవచ్చు. సాధారణ భావనలో దత్తాంశమును ఇప్పటికే ఉన్న సమాచారం లేదా జ్ఞానమును మెరుగైన వినియోగానికి లేదా ప్రవర్తనానికి తగిన రూపంలో ప్రాతినిధ్యం వహిస్తుందని లేదా సంకేత భాషలోకి మార్చబడిందనే వాస్తవమును సూచిస్తుంది. ముడి సమాచారము (“సంవిధానపరచని సమాచారము”) అనేది దోషరహిత లేదా పరిశోధకుల చే సరిదిద్దక ముందు ఉన్న సంఖ్యల లేదా అక్షరాల సమాహారం. అవుట్లయర్స్ లేదా స్పష్టమైన పరికరం లేదా సమాచారం పొందుపరిచే టప్పుడు వచ్చిన దోషాలను తొలగించడం కొరకు ముడి సమాచారమును సరిదిద్దాలి (ఉదా., బయటి ఆర్కిటెక్ స్ధానం ఉష్ణమండలి ఉష్ణోగ్రతను నమోదు చేసే ఒక థర్మామీటర్ రీడింగు). సమాచార విశ్లేషణ సాధారణంగా దశలవారీగా జరుగుతుంది, ఒక దశ నుండి “విశ్లేషించబడిన సమాచారాన్ని” మరొక దశకు సంబంధించిన “ముడి సమాచారం”గా పరిగణించబడుతుంది. ఫీల్డ్ సమాచారం అనేది నియంత్రించబడని "in situ" వాతావరణం నుండి సేకరించబడిన ముడి సమాచారం. ప్రయోగాత్మక సమాచారం అనేది శాస్త్రీయ పరిశోధన సంబంధిత పరిస్థితుల సందర్భంలో పరిశీలించి నమోదు చేసినటువంటి సమాచారము.

 

దత్తాంశమును అంకాత్మక ఏర్పాటుక్రమముకు కొత్త చమురు అని వర్ణించబడింది.

## శబ్దశాస్త్రం, పదజాలం
“డేటా” అనే పదమును మొదట ఆంగ్లంలో ఉపయోగించడం 1640 నుండి మొదలయింది. 1946లో “డేటా” పదాన్ని “కంప్యూటర్ సమాచారాన్ని వ్యాపించడానికి, భద్రపరుచుకోవడానికి” అనే అర్ధానికి వాడారు. “డేటా ప్రాసెసింగ్” అనే సమీకరణాన్ని 1954లో మొట్టమొదటిసారిగా ఉపయోగించబడింది. 

లాటిన్ పదము “డేటా” అనేది “డేటమ్” అనే పదానికి బహువచనం, “(విషయం)ఇచ్చిన”, మధ్యస్తమైన అసమాపక ధైర్యం ‘ఇవ్వటానికి’. ఈ విధంగా దత్తాంశము (డేటా) ను బహువచన నామవాచకంగా ఉపయోగించవచ్చు, కొంతమంది రచయితలలో-సాధారణంగా శాస్త్రీయ రచయితలు-20వ శతాబ్దంలో దత్తాన్ని ఏకవచనానికి దత్తాంశమును బహువచనానికి ఉపయోగిస్తున్నారు. అయితే, వాడుకరి భాషలో, “దత్తాంశము(data)”ను సాధారణంగా ఏకవచనంగా ఉపయోగిస్తున్నారు, సామూహిక నామావచనం లాగా (“ఇసుక” లేదా “వర్షం” వంటిది). APA మానవీయ శైలికి “దత్తాంశము(data)” బహువచనంగా కావాలి.

## మూలాలు


వర్గం:సాంఖ్యక శాస్త్రము
నరేంద్రస్వామి దేవాలయం పెదపులివర్రు

**నరేంద్రస్వామి దేవాలయం** బాపట్ల జిల్లా
పెదపులివర్రు గ్రామంలో ఈ దేవాలయం ఉంది.గుంటూరు జిల్లాలో గల అత్యంత ప్రాముఖ్యత గల దివ్యక్షేత్రాల్లో ఇది ఒకటి.

## స్థల పురాణం
పూర్వం ఇదంతా దట్టమైన అడవిలా ఉండేది. త్రిలోక సంచారి అయిన నారద మహర్షి
ఇక్కడి ప్రశాంతతకి మెచ్చి శ్వేత శివలింగ ప్రతిష్ఠ చేశాడు.తరువాత వ్యాపఘ్రపాదుడనే ఋషీశ్వరుడు
ఈ కృష్ణా నదీ తీరంలో ఆశ్రమం ఏర్పాటు చేసుకుని నారద ప్రతిష్ఠితమైన శ్వేత శివలింగాన్ని ఆరాధిస్తుండేవాడు. కంచిలోని వరదరాజ స్వామి ఈయన ఇలవేల్పు ప్రతీ రోజూ యోగ మార్గంతో మనోవేగంతో కంచికి వెళ్ళి వరదుని దర్శించి ఈ
ఆశ్రమానికి వచ్చేవాడు. ఒకసారి వర్షం కుండపోతగా కురుస్తున్నా లెక్కచెయ్యక నియమానికి లోపం రానివ్వకుండా లింగార్చన జరిపి ఆ పెనుగాలిలోనే కంచి వరదుని చేరి సేవించడానికి వెళ్ళాడు.
అప్పుడు స్వామి వారిని తన ఆశ్రమంలో ఈ స్వరూపంలో ఆవిర్భవించమని వేడుకున్నాడు. భక్త వత్సలుడైన స్వామి అనుగ్రహించాడు. మరునాడు వ్యాప్రపాదుడు కృష్ణవేణిలో స్నానం చేస్తుండగా అలలపై వరదరాజస్వామి విగ్రహం కొట్టుకొస్తూ
కన్పించింది. ఆదృశ్యం చూసిన అతను సంతోషంతో నారదునిచే ప్రతిష్ఠితమైన శ్వేతలింగానికి ఎదురుగా, తూర్పు భాగాన ప్రతిష్ఠ చేసి ఈ క్షేత్రాన్ని హరిహర ఆవాసం చేసి ఆరాధించాడు.
ఒకప్పుడు మౌద్గల్య మహాముని శాపగ్రస్తుడై మపశివ్యాధి పీడితుడై భార్యప్రాతివ్రత్యం చేత లభించిన. దివ్య విమానంలో తిరుగుతూ ఆశ్రమ ప్రాంతంలో సతీసమేతుడై క్రీడిస్తుండగా వ్యాప్రపాదముని అపహాస్యం చేశాడు.దీనికి కోపగించి నామసార్థకంగా (వ్యాఘ్రం) అవుతావని శపించాడు ఈ శాపం వినివ్యాఘ్ర పాదుడు ప్రశాంత చిత్తంతో శాప విమోచనం ఎలా అని అడుగగా రాబోయే కాలంలో పాండవ వంశజులైన రాజరాజ నరేంద్రుని బాణప్రయోగం వల్ల విమోచనం కలుగుతుందని మౌద్గల్యుడు చెప్పాడు
మౌద్దల్యుడు వ్యాఘ్రపాదుడు పులి రూపుడై పూర్వజన్మ వాసన చేత కొంత కాలం ఈ
ఆశ్రమంలోనే నివాసం వుంటూ రాజరాజ నరేంద్రుని కోసం నిరీక్షించాడు. పూజలు లేకపోవడంతో ఇక్కడ శ్వేతలింగ స్వామిపై పుట్ట పెరిగిపోగా వ్యాప్రరూపంలో వున్న ఋషి ప్రదక్షిణలు చేసేవాడు.
కలియుగం ప్రారంభమై రాజరాజ నరేంద్రుడు రాజమహేంద్ర వరం రాజధానిగా చేసుకుని
పరిపాలిస్తుండేవాడు. ఆ రోజుల్లో ఈ వ్యాప్రపాదుడు తనశాపవిమోచనం కోసం యోగ
బలంచేత సూక్ష్మ రూపంలో ఇతరులకు కన్పించకుండా రాజుకి మాత్రమే కన్పించాడు.
రాజరాజ నరేంద్రుడికి ఆ సూక్ష్మరూపం అవగతం గాక తనగురువైన శ్రీ కాశీనాధయ్యకు
చెప్పాడు.ఆయన శరభ, సాళువ యంత్రంతో రాజభవనాన్ని దిగ్భంధం చేశాడు. ఆ వ్యాఘ్రం
పూర్వంలా రాజ సన్నిధికి వెళ్ళలేక, మహర్షి అయినందున కారణం తెలుసుకుని కాశీ
నాధయ్యకే కన్పించాడు. విషయం వివరించి తన శాపవిమోచనం కోసం రాజుని ప్రార్థించమని కోరాడు. గురుదేవుని ఆజ్ఞ ప్రకారం రాజు మృగయావినోదంగా వ్యాప్రంపై
బాణం వేశాడు. వెంటనే మహర్షి పూర్వరూపం పొంది రాజరాజ నరేంద్రునితో నీవల్ల
నాకు ఉపకారం చాలా జరిగింది. నీవు ఈ అరణ్యాన్ని ఛేదించి ఇక్కడ నారద ప్రతిష్ఠిత
మైన శ్వేత లింగాన్ని, వరదరాజ స్వామి దేవాలయాన్ని పునరుద్ధరించి అక్కడే ఓ పట్టణం నిర్మించమని, అది అన్ని విధాల రాజుకి
శుభం చేకూరుస్తుందని చెప్పాడు వ్యాఘ్రపాదునికి నివాసమైన ఆయన వల్ల నిర్మాణమైన ఈ క్షేత్రం వ్యాఘ్ర పాదక్షేత్రమై కాలక్రమంలో ఆంధ్రీకరింపబడి పులివర్రుగా మారింది రాజారాజనరేంద్రుని చేత పునరుద్ధరింపజేయ బడిన ఈ శివలింగానికి నరేంద్ర స్వామిగా పేరు వచ్చింది.

## మూలాలు

వర్గం:హిందూ దేవాలయాలు
వర్గం:బాపట్ల జిల్లా పుణ్యక్షేత్రాలు
కమల్ హాసన్ నటించిన సినిమాలు

కమల్ హాసన్ నటించిన సినిమాల జాబితా:

## నిర్మాత గా
* పై చిత్రాలలో (ఎ) గా గుర్తుంచ బడినవాటికి కమల్ హాసన్ నిర్మాత.

### రచయిత గా

* 1999 - * బీవీ నెం.1* (హిందీ) పాటలు 
* 1997 - *విరాసత్* (హిందీ) పాటలు 
* అంతే కాకుండా పై చిత్రాలలో (బి) గా చూపించ బడినవి కమల్ హాసన్ చే రచించబడినవి.

### దర్శకుడి గా

* పైన (సి) గా రాసిన చిత్రాలు కమల్ హాసన్ చే దర్శకత్వం ఛేయబడినవి. 
* 2000 - హే రామ్
* 2004 - విరుమాండి
* 2013- విశ్వరూపం

### ఇతర విభాగాల్లో

* 2006 - పుదు పేట్టై (నేపథ్య గాయకుడు)
* 2004 - ముంబై ఎక్స్ ప్రెస్ (నేపథ్య గాయకుడు)
* 2004 - వసూల్ రాజా ఎమ్. బి. బి. ఎస్. (నేపథ్య గాయకుడు)
* 2003 - అన్బే శివం (నేపథ్య గాయకుడు)
* 2003 - నల దమయంతి (నిర్మాత, నేపథ్య గాయకుడు)
* 2000 - హే రామ్ (నృత్య దర్శకుడు, పాటల రచయిత, నేపథ్య గాయకుడు)
* 1998 - చాచీ 420 (నేపథ్య గాయకుడు) 
* 1996 - ఉల్లాసం (నేపథ్య గాయకుడు)
* 1996 - అవ్వై షణ్ముగి (నేపథ్య గాయకుడు)
* 1995 - సతి లీలావతి (నేపథ్య గాయకుడు)
* 1992 - దేవర్ మగన్ (నేపథ్య గాయకుడు)
* 1987 - నాయగన్ (నేపథ్య గాయకుడు)
* 1985 - ఒక రాధ - ఇద్దరు కృష్ణులు (నేపథ్య గాయకుడు)
* 1982- ఓ మానే మానే (నేపథ్య గాయకుడు)
* 1981- శంకర్ లాల్ (నేపథ్య గాయకుడు)
* 1975 - అంధరాగం (నేపథ్య గాయకుడు)
* 1974 - ఆయినా (నృత్య సహాయకుడు)

## మూలాలు
అఖిల భారత వైద్య విజ్ఞాన సంస్థ, రిషికేశ్

**ఆల్ ఇండియా ఇన్స్టిట్యూట్ ఆఫ్ మెడికల్ సైన్సెస్, రిషికేశ్** (**ఎయిమ్స్ రిషికేశ్**) భారతదేశంలోని ఉత్తరాఖండ్ లోని రిషికేశ్లో ఉన్న ఒక వైద్య కళాశాల, ఆసుపత్రి. ఈ ఇన్స్టిట్యూట్ ఆరోగ్య, కుటుంబ సంక్షేమ మంత్రిత్వ శాఖ క్రింద స్వయంప్రతిపత్తితో పనిచేస్తుంది. ఆరోగ్య, కుటుంబ సంక్షేమ శాఖ మంత్రి, అధ్యక్షుడిగా పనిచేస్తున్నారు. ఇది భారతదేశంలోని జాతీయ ప్రాముఖ్యత కలిగిన సంస్థలలో ఒకటి.

## ఆసుపత్రి
2019 నాటికి, ఎయిమ్స్ రిషికేశ్ ఆసుపత్రిలో 880 పడకలు, 15 ఫంక్షనల్ మాడ్యులర్ ఆపరేటింగ్ థియేటర్లు, 17 ఫంక్షనల్ సూపర్ స్పెషాలిటీ, 18 స్పెషాలిటీ ఫంక్షనల్ ఉన్నాయి.

## డైరెక్టర్లు

* రాజ్ కుమార్ (2012–2016)
* సంజీవ్ మిశ్రా (2016–2017)
* రవికాంత్ (2017–2021)
* అరవింద్ రాజ్‌వంశీ (2021–2022, అదనపు బాధ్యత)
* మీనూ సింగ్ (2022 నుండి)

## మూలాలు

వర్గం:వైద్య కళాశాలలు
దామెర వేంకట సూర్యారావు

**డాక్టర్‌ దామెర వేంకట సూర్యారావు,** ఆంధ్ర విశ్వవిద్యాలయంలో తెలుగు ఉపన్యాసకులు. ఈయన రచనలు ఈనాడు "అంతర్యామి" శీర్షికలో ఎన్నో ప్రచురితమయ్యాయి. అలాగే "తెలుగు వెలుగు"లో కూడా కొన్ని వ్యాసాలు ప్రచురితమయ్యాయి.

## రచనలు
* నవతరం నేత నరేంద్ర మోడీ
* విశిష్ట తెలుగు మహిళలు
* జ్యోతిర్గమయ (ఆధ్యాత్మిక వ్యాస ప్రకాశం)

## మూలాలు

## యితర లింకులు
* ఈనాడు పత్రికలో వ్యాసం
* తెలుగు వెలుగు మాసపత్రికలో వ్యాసం
* పుస్తకం.నెట్ సైటులో రచయిత సమాచారం
* ఆనంద్ బుక్స్ సైటులో రచయిత సమాచారం 

వర్గం:తెలుగు రచయితలు
నరేష్ కుమార్ సూఫీ

**నరేష్కుమార్ సూఫీ,** కవి సంగమం రచయితలలో ఒకరు. ఈయన రచనలు, వ్యాసాలు ఈ మాట, వన్ ఇండియా, భూమిక, సారంగ, అవని న్యూస్, రస్తా మొదలైన ఆన్ లైన్ పత్రికలలో ప్రచురితమయ్యాయి. అలాగే పలు పత్రికలకు వ్యాసాలు కూడా రాశారు. 

## జననం
నరేష్కుమార్ గోదావరిఖని ప్రాంతంలో పుట్టారు.  ‘కవి సంగమం’ ఇతని తొలి కవిత్వ పాఠశాల. 

## వ్యాసాలు
* thumb|249x249px|జాతీయ స్థాయి కవులచే తెలంగాణ ప్రభుత్వ భాషా సాంస్కృతిక శాఖ నిర్వహించిన కవి సమ్మేళనంలో (2018) నరేష్కుమార్ సూఫీకి మామిడి హరికృష్ణ సత్కారంఉద్యమ కవితా శివసాగరం
* బహుజన వాదానికి సాహిత్య "కుర్చీ"
* ఆమెలో నేను
* కొన్ని కథలు, ఒక అస్తిత్వమూ
* ప్రజలే చరిత్ర నిర్మాతలు
* తీగల'చింతనం' (యాకూబ్ రచనపై సమీక్ష)

## కవిత్వం
thumb|తెలంగాణ ప్రభుత్వ భాషా సాంస్కృతిక శాఖ నిర్వహించిన కవి సమ్మేళనంలో తన కవిత్వాన్ని చదువుతున్న నరేష్కుమార్ సూఫీ
సూఫీ 2019లో "నిశ్శబ్ద" పేరుతో ఓ కవితా సంపుటిని వెలువరించారు. "‘‘కవి కడుపుతో ఉంటాడు, కవిత్వాన్ని కంటాడు, కవిత రాయటం ఓ అద్భుతం, నాలో రగిలే అగ్గిని ఈ సమాజం మీదికి వెలుగులా విసురుతున్నా... బ్లా బ్లా బ్లా! యేమో, నేనెప్పుడూ కవిత్వాన్ని పెద్దగా ప్రేమించలేదు, కవిత్వం రాయటాన్ని అద్భుతంగా ఫీలవ్వలేదు కూడా. రాయటం అంటే సమాజం, సాహిత్య ప్రయోజనం అన్నాడూ అంటే యెందుకో జాలి అనిపిస్తుంది. నా వరకూ కవిత్వం వొక సెల్ఫ్‌ వామిట్, అదొక సొంత విషయం. అయితే కొన్నిసార్లు రాసినవాడి ఫీల్‌ చాలామందిలో ఉన్నప్పుడు, రాసిన కాలపు పరిస్థితులే మళ్లీ మళ్లీ రిపీట్‌ అయ్యి సార్వజనీనం అవ్వొచ్చు" అని ఈ సంపుటిలో సూఫీ తన భావాలను వ్యక్తపరిచారు.
 
## రచనల నుండి మచ్చుతునక

:: **poem of thirsty times**
::ఇక్కడ ఇప్పుడు కొద్దిగా నిశ్శబ్దం మిగిలి పోయింది
::ఆమె  వెల్లిపోయాక
::ఇంకా కొద్దిగా తన పరిమళమేదో నన్నంటుకున్నట్టు
::ఈ నిశ్శబ్దపు రాతిరి వేళ
::తనతో చెప్పాలనుకున్నదేదో ఇప్పుడిలా
::పలవరిస్తో……

::babe..! Need some more  From you
::బతుక్కీ, జీవితానికి మధ్య ఉన్న
::Flavor of life,
::ఇవ్వనూ లేవు, కాదని చెప్పనూ లేవు

::మరి నేనేమో
::నీ శ్వాసల కోసం తేలియాడే నీటి మబ్బునై
::వర్షించాలనీ, ప్రవహించాలనీ మరిచిపోయిన
::ఒకానొక నిశ్శబ్ద ప్రవాహాన్ని
::Yes now iam a baby who is on death bed
::నిజాలనంగీకరించలేకా, అబద్దాలని నమ్మలేకా
::నీ రొమ్ము పాలకై ఏడ్చే పసిబిడ్డనై
::నీ దిగంత మేఖలల నడుమ సంచరించే
::ఒంటరి సంచారిని…

::Let me drown in you
::నన్ను నీలో కలుపుకో, నన్ను నీలో దాచుకో
::నన్ను నీవై పోనివ్వు
::పెదాలపై నవ్వులు మోసుకు తిరిగే సీతాకోక
::ఓ నల్లని చందమామపిల్లా!
::ఎవరో అడుగుతారు నువ్వెవరని నన్ను
::ఈ మహా దిగ్మండలానికి విశ్వమిచ్చిన బహుమతని చెబుతాను…

::ఎవ్వరూ గుర్తించనే లేదు గానీ….
::వేల ఏళ్లుగా ఇక్కడ జీవిస్తూనే ఉన్నావు నువ్వు
::Like a baby of moon
::ఎవరూ గుర్తించకుండానే ఈ ఎడారి భూముల మీద
::ఆ పసిపాదాలతో నేలతో ముచ్చటిస్తున్నావు

::Oh my dear little angel …!
::ఎవ్వరూ చెప్పరు నీకు
::నీవు ఈ భూమికి బహుమతిగా వచ్చావన్న రహస్యాన్ని

::దేహమంతా నెత్తుటి గాయాల మీద
::నవ్వునవ్వుల ఘోషాలో నువ్వు తిరుగాడుతున్నప్పుడు
::ఓ చిన్నారి దేవదూతా..! నేను నిన్ను చేరుకుంటాను
::చుక్కలని మోసే ఆకాశం కింద
::నిన్ను, చీకటిని జోకొట్టి నిద్రపుచ్చి నీనుంచి నేను
::మాయమైపోతాను
::తెల్లవారి నువు కనులు తెరిస్తే….
::నీ కన్నులమీద రెండు ప్రశ్నల ముద్రలు
::నీ చుట్టూ వాలుతున్న సీతాకోకచిలుకలు
::With a sound of heart beat around you in morning breeze
::ఇప్పుడు ప్రశ్నించుకో నిన్ను నువ్వు
::నువ్వెవరనీ?
::ఇంకా నేనెవరనీ కూడా….
 * సారంగలో ప్రచురణ

## మూలాలు

## యితర లింకులు

* ప్రజాశక్తిలో వ్యాసం
* వన్ ఇండియాలో వ్యాసం
* సాక్షిలో పుస్తక సమీక్ష
* కవి అఫ్సర్ బ్లాగులో వ్యాసం

వర్గం:తెలుగు కవులు
వర్గం:కవిసంగమం కవులు
పాఠశాల (2014 సినిమా)

**పాఠశాల** 2014, అక్టోబరు 10న విడుదలైన తెలుగు చలనచిత్రం. మహి. వి. రాఘవ్ దర్శకత్వం వహించిన ఈ చిత్రంలో సాయి రొనాక్, నందు, శశాంక్, శిరీష, అను ప్రియా తదితరులు నటించగా, రాహుల్ రాజ్ సంగీతం అందించాడు.

## కథా సారాంశం
రాజు, సంధ్య, సల్మా, ఆది, సూర్య మంచి స్నేహితులు. ఇంజనీరింగ్ పూర్తయిన తర్వాత ఇక ఎవరి జీవితాల్లో వాళు ఎ స్థిరవడే సమయంలో చాలా ఒంటరితనానికి లోనవుతారు. ఈ స్నేహానికి ఇక ఫుల్స్టావ్ పడిపోతోంది కదా! అని బాధవడతారు. వాళ్ళ హెచ్.ఓ.డీ. ఓ సలహా ఇస్తాడు. 'మీ ఐదుగురు కలిసి, మీ అందరి ఊళ్ళకు వెళ్ళండి. సరదాగా ఓ ఐదు వారాలు గడవండి. దాంతో స్నేహం మరింత బలవడుతుంది. జీవితాంతం మీ మధ్య చెదిరిపోని బలాన్ని ఈ ప్రయాణం మీకిస్తుంది' అని చెబుతాడు. ఆయన మాటల్ని ఆచరణలో పెట్టేందుకు ఈ ఐదుగురు కలిసి ప్రయాణం మొదలెడతారు. అరకు నుండి మొదలై గోదావరి మీదుగా వరంగల్, కడవ, నెల్లూరుకు యాత్ర సాగిస్తారు. ఈ ప్రయాణంలో వాళ్ళకి ఎన్నో కొత్త విషయాలు తెలుస్తాయి. ప్రాణస్నేహితుడు అనుకున్న వ్యక్తి గురించి తమకు తెలియని విషయాలు ఎన్నో ఉన్నాయనే సంగతి వాళ్ళకు అర్ధమౌతుంది. కుటుంబ నేపథ్యం, బరువు బాధ్యతలు, మధ్య తరగతి అనుబంధాలు, ఆప్యాయతలు.. ఇవన్నీ అవగతం అవుతాయి. ఒకరిని ఒకరు సంపూర్ణంగా అర్ధం చేసుకునే క్రమంలో కొందరు మరింత దగ్గరవుతారు... మరికొందరు మరింత దూరమౌతారు. ఈ ప్రయాణం అంతా ఒక ఎత్తు అయితే... చివరి రోజుల్లో కలిసిన శశాంక్ ఆగమనం మరో ఎత్తు. తమ పాఠశాల పూర్వ విద్యార్థుల సమావేశంలో పాల్గొనడానికి విదేశాల నుండి వచ్చిన శశాంక్ జీవితాన్ని అతి దగ్గరగా గమనించిన తర్వాత ఈ ఐదుగురు స్నేహితులు ఎలాంటి నిర్ణయాలు తీసుకున్నారన్నదే మిగతా కథ.

## నటవర్గం
* సాయి రొనాక్ (ఆది)
* హమూద్ (సూర్య)
* అనుప్రియా గోయెంకా (సంధ్య) 
* శిరీష (సల్మా)
* నందు (రాజు)
* శశాంక్ (కార్తీక్) 
* సంజయ్ రెడ్డి (సంధ్య తండ్రి)
* సూర్య (కాలేజ్ ప్రిన్సిపాల్)
* కృష్ణ భగవాన్ (జెసి జ్యోతిష్యుడు)
* ఎల్. బి. శ్రీరామ్ 
* నరసింహ రాజు

## సాంకేతికవర్గం
* రచన, దర్శకత్వం: మహి. వి. రాఘవ్
* నిర్మాత: రాకేష్ మహంకాళి, పవన్ కుమార్ రెడ్డి
* మాటలు: రాజశేఖర్ పివిఆర్
* సంగీతం: రాహుల్ రాజ్
* ఛాయాగ్రహణం: సుధీర్ సురేంద్రన్
* కూర్పు:  శ్రవణ్ కటికనేని
* నిర్మాణ సంస్థ: మూన్ వాటర్ పిక్చర్స్

## పాటలు
ఈ చిత్రానికి రాహుల్ రాజ్ సంగీతం అందించాడు.

## ఇతర వివరాలు
# అమలాపురం, రాజోలు, కడప దగ్గర గండికోట, హార్స్‌లీ హిల్స్‌ వంటి ప్రాంతాలలో చిత్రీకరణ జరుపుకుంది.
# వినాయకుడు సినిమాతో రచయితగా సినిమారంగానికి వచ్చి, విలేజ్ లో వినాయకుడు, కుదిరితే కప్పు కాఫీ వంటి సినిమాలను నిర్మించిన మహి.వి. రాఘవ్ తొలిసారిగా ఈ సినిమాకు దర్శకత్వం వహించాడు.

## మూలాలు

వర్గం:2014 తెలుగు సినిమాలు
వర్గం:కృష్ణ భగవాన్ నటించిన సినిమాలు
వర్గం:ఎల్. బి. శ్రీరాం నటించిన సినిమాలు